7.pielikums

Priekules novada pašvaldības domes

25.01.2018.lēmumam Nr.1 (prot.Nr.1)

**Paskaidrojuma raksts par Priekules novada pašvaldības**

**2018.gada budžetu**

**Priekules novada domes priekšsēdētājas ziņojums**

Pašvaldības darbības finansiālo pamatu veido budžets, kas kalpo kā instruments pašvaldības autonomo funkciju izpildes nodrošināšanai, ekonomisko un sociālo vajadzību sabalansēšanai un pašvaldības administratīvās teritorijas ilgtspējīgai attīstībai.

Priekules novads aizņem 523 km2 zemes. Novadā iedzīvotāju skaits pēc Pilsonības un migrācijas lietu pārvaldes datiem uz 2018. gada 1.janvāri bija 5336 iedzīvotāji.

2013. gada 25.jūlijā ar Priekules novada domes lēmumu tika apstiprināta Priekules novada ilgtspējīgas attīstības stratēģija līdz 2030. gadam un Priekules novada attīstības programma 2013.-2019. gadam. Dokumentos noteiktas pašvaldības attīstības prioritātes, mērķi, rīcības virzieni un sasniedzamie rezultatīvie rādītāji.

**Ilgtermiņa prioritāte:** Pievilcīga un droša dzīves un darba vide, nodrošinot iespējas visiem novada iedzīvotājiem.

**Vidēja termiņa prioritātes:**

1. Stimulēt un dažādot ekonomiku un attīstīt ražošanu.
	1. Attīstīta infrastruktūra uzņēmējdarbībai.
	2. Labvēlīga vide investīcijām.
	3. Līdzsvarota telpiskā struktūra, novada teritorijas ekonomiskajai attīstībai.
	4. Veselības aprūpes maksas pakalpojumu attīstība.
	5. Labvēlīga vide tūrisma attīstībai.
2. Investēt cilvēkresursos un attīstīt inovāciju kultūru.
	1. Laba izglītība un konkurētspēja;
	2. Izglītoti, inovatīvi cilvēkresursi;
	3. Konkurētspējīgs darbaspēks, augsts nodarbinātības līmenis.
3. Veidot augstas Kvalitātes dzīves vidi, saglabāt dabas vidi un sekmēt nomaļo teritoriju attīstību.
	1. Apdzīvoto vietu un lauku teritoriju dzīvotspēja.
	2. Ilgtspējīga, daudzveidīga dabas vide un resursi.
	3. Samazināt nomales negatīvo ietekmi un sekmēt teritorijas attīstības izlīdzināšanos, uzlabot sasniedzamību.

Līdz ar dokumentu apstiprināšanu tika noteikts Priekules novada nākotnes redzējums līdz 2030. gadam: Priekules novads ir novads, kurā cilvēki grib dzīvot, strādāt, iesakņoties, laist pasaulē un skolot savus bērnus.

Analizējot pašvaldības attīstības iespēju stiprās un vājās puses, iespējas un draudus, programmā izteikti secinājumi, ka svarīgākais, kas jānodrošina pašvaldībai, ir ilgtspējīga administratīvās teritorijas attīstība, efektīvi izmantojot konkurētspējīgo priekšrocību un vienlaikus sabalansējot saimniecisko un ekonomisko attīstību ar sociālajām interesēm. Priekules novada pašvaldībai 2018.gadā un turpmāk būtiski ir nodrošināt novada attīstības un investīciju projektu ieviešanu un realizāciju, tādējādi uzlabojot dzīves vides kvalitāti novadā, ielu, ceļu, dzīvojamo teritoriju, izglītības iestāžu un citu iestāžu infrastruktūru. Lai tos sasniegtu, tiek ieguldīti gan pašvaldības budžeta līdzekļi, gan piesaistīts Eiropas Savienības fondu finansējums, kura piešķiršana 2014. – 2020. gada plānošanas periodā notiks izmantojot Valsts noteikto specifisko atbalsta mērķu - SAM programmas. 2018. gadā tiks īstenoti divi projekti Latvijas-Lietuvas pārrobežu sadarbības programmas ietvaros. Jaunajā plānošanas periodā ES finansiāls atbalsts būs pieejams ceļu uzlabošanai lauku teritorijās. Pasākumā tiks atbalstīta pašvaldību grants ceļu (bez cietā seguma) būvniecība vai pārbūve. Plānots, ka programmas ietvaros tiks pārbūvēti 13 grants ceļi novada pagastos.

Atbilstoši pašvaldības prioritātēm un Priekules novada attīstības programmas noteiktajiem attīstības virzieniem, 2018.gada un turpmākajos gados budžetā svarīgi nodrošināt finanšu līdzekļus sociālo vajadzību atbalstam maznodrošinātajai sabiedrības daļai, kvalitatīvas bērnudārza un skolu sistēmas nodrošināšanai, ēku sakārtošanai, ielu un ceļu uzturēšanai un uzlabošanai, nekustamo īpašumu sakārtošanai, tādējādi uzlabojot dzīves vides kvalitāti Priekules novadā. Priekules novada pašvaldības 2018.gada budžeta prioritātes nemainīsies salīdzinājumā ar iepriekšējiem gadiem un tiks nodrošināti izdevumi izglītībai, sociālai aizsardzībai, kultūrai un sportam, veselībai.

Priekules novada pašvaldības 2018.gada budžets izstrādāts ņemot vērā 2017.gada izpildes un atbilstoši likuma „Par budžetu un finanšu vadību”, likuma „Par pašvaldību budžetiem”, likuma „Par pašvaldībām”, likuma „Valsts un pašvaldību amatpersonu un darbinieku atlīdzības likums” un citu likumu un normatīvo aktu prasībām, kā arī Priekules novada pašvaldības noteikumiem “Par Priekules novada pašvaldības budžeta izstrādāšanu, apstiprināšanu, izpildi un kontroli”.

**Priekules novada pašvaldības 2018. gada budžeta informācija.**

Budžets veidots atbilstoši Attīstības plānošanas dokumentos noteiktajām prioritātēm. Pašvaldības 2018.gada investīciju plāns (saistošo noteikumu 4.pielikums) ietver attīstības plānošanas dokumentos paredzētās aktivitātes. Investīciju plāna īstenošanā plānots ieguldīt 2 758 653 EUR, izmantojot pašu un ES fondu līdzekļus, kā arī piesaistot kredītresursus. Sākotnējā budžeta redakcijā aizņēmumu apjoms plānots 850 797 EUR. Ievērojot to, ka paredzēts īstenot apjomīgus kanalizācijas, ielu un ceļu investīciju projektus, paredzams, ka aizņēmumu apjoms pieaugs. Atbilstoši iepirkumu rezultātā noteiktajiem būvdarbu, preču vai pakalpojumu un attiecīgi aizņēmumu apjomiem, tiks veikti grozījumi pašvaldības budžetā.

Priekules novada pašvaldības budžets sastāv no pamatbudžeta un speciālā budžeta un ziedojumu un dāvinājumu budžeta.

|  |
| --- |
| **Pašvaldības budžets** |
|  |  |  |  |
|  | **2016.gada izpilde EUR** | **2017.gada izpilde EUR** | **2018.gada plāns EUR** |
| **IEŅĒMUMI** |   |   |   |
| Pamatbudžeta ieņēmumi | 6 054 146 | 6 647 887 | 7 677 371 |
| Speciālā budžeta ieņēmumi | 301 114 | 291 974 | 298 616 |
| Ziedojumi un dāvinājumi | 4 283 | 3 969 | 0 |
| Līdzekļu atlikums uz gada sākumu pamatbudžetā | 709 114 | 528 343 | 512 873 |
| Līdzekļu atlikums uz gada sākumu speciālajā budžetā | 158 724 | 170 623 | 195 276 |
| Līdzekļu atlikums uz gada sākumu Ziedojumi | 7 932 | 1 783 | 2 197 |
| Kredītlīdzekļu piesaiste | 300 035 | 846 479 | 850 797 |
| **Kopā** | **7 535 348** | **8 491 058** | **9 537 130** |
| **IZDEVUMI** |   |   |   |
| Pamatbudžeta izdevumi | 6 298 224 | 7 224 985 | 8 715 929 |
| Speciālā budžeta izdevumi | 289 215 | 267 322 | 493 892 |
| Ziedojumu un dāvinājumu izdevumi | 10 432 | 3 555 | 2 197 |
| Aizdevumu atmaksa | 236 728 | 284 850 | 325 112 |
| Līdzekļu atlikums uz gada beigām pamatbudžetā | 528 343 | 512 873 | 0 |
| Līdzekļu atlikums uz gada beigām speciālajā budžetā | 170 623 | 195 276 | 0 |
| Līdzekļu atlikums uz gada beigām Ziedojumi un dāvinājumi  | 1 783 | 2 197 | 0 |
| **Kopā** | **7 535 348** | **8 491 058** | **9 537 130** |

2018.gada plānā mērķdotācijas izglītībai plānotas tikai līdz 31.08.2018.

Priekules novada pašvaldības pamatbudžeta ieņēmumi 2018. gadā plānoti 7 677 371 EUR, budžeta līdzekļu atlikums gada sākumā 512 783 EUR un aizņēmumu līdzekļi 850 797 EUR. Kopā finanšu resursi izdevumu segšanai sastāda 9 537 130 EUR. Pamatbudžeta izdevumi plānoti 8 715 929 EUR apmērā, aizņēmumu pamatsummas atmaksa – 325 112 EUR.

Speciālā budžeta līdzekļu atlikuma gada sākumā 195 276 EUR, ieņēmumi plānoti 298 616 EUR, no kuriem 45 000 EUR ir dabas resursu nodoklis un 253 616 EUR – mērķdotācija autoceļu un ielu uzturēšanai. Speciālā budžeta izdevumi no dabas resursu nodokļa plānoti 182 534 EUR, pašvaldības ielu un ceļu uzturēšanai 311 358 EUR.

Ziedojumu un dāvinājumu budžetā plānoti izdevumi 2197 EUR apmērā. Izdevumi tiks finansēti no ziedojumu un dāvinājumu līdzekļu atlikuma gada sākumā EUR 2197.

Skaitliskā informācija par budžeta ieņēmumiem un izdevumiem atbilstoši ieņēmumu avotiem, budžeta ieņēmumu un izdevumu klasifikācijai, ir redzama Priekules novada pašvaldības domes saistošo noteikumu „Par Priekules novada pašvaldības 2018. gada budžetu” 1.,2.,3.pielikumā.

Priekules novada pašvaldības 2018. gada budžeta projekts tika izskatīts deputātu un speciālistu darba grupās, administrācijas sanāksmēs, 2018. gada 18.janvāra finanšu komitejas sēdē un iesniegts apstiprināšanai 2018. gada 22. janvāra domes sēdē.

**Priekules novada pašvaldības 2018.gada pamatbudžeta ieņēmumu prognoze**

Priekules novada pašvaldības pamatbudžeta ieņēmumi, kas 2018. gadam plānoti 7 677 371 EUR apmērā, ietver nodokļu ieņēmumus (iedzīvotāju ienākuma nodoklis, nekustamā īpašuma nodoklis), nenodokļu ieņēmumus (pašvaldības nodevas un naudas sodi u.c.), budžeta iestāžu ieņēmumus (ieņēmumi no budžeta iestāžu sniegtajiem maksas pakalpojumiem un citi pašu ieņēmumi), valsts budžeta transfertus (mērķdotācijas un dotācijas pašvaldības budžetam, finansējums ES fondu projektu īstenošanai) un pašvaldību budžetu transfertus (ieņēmumi par izglītības funkciju nodrošināšanu).

**Pamatbudžeta ieņēmumu struktūra 2018.gadā pa ieņēmumu veidiem**

|  |  |  |  |  |  |
| --- | --- | --- | --- | --- | --- |
|  | 2016.gada izpilde | 2017.gada izpilde | **2018.gada plāns** | salīdzinot ar 2017.gada izpildi | % no kopējiem ieņēmumiem 2018.g. |
| **Nodokļu ieņēmumi** | **2 543 872** | **2 779 868** | **2 824 656** | **44 788** | **36,79** |
| Ienākuma nodoklis | 2 052 276 | 2 283 548 | 2 335 908 | 52 360 | 30,43 |
| Īpašuma nodokļi | 491 596 | 496 320 | 488 748 | -7 572 | 6,37 |
| **Nenodokļu ieņēmumi** | **50 563** | **99 172** | **111 923** | **12 751** | **1,46** |
| **Maksas pakalpojumi un citi pašu ieņēmumi** | **240 555** | **271 332** | **259 127** | **-12 205** | **3,38** |
| **Transferti** | **3 219 156** | **3 497 515** | **4 481 665** | **984 150** | **58,37** |
| Valsts budžeta transferti | 3 129 557 | 3 405 015 | 4 389 665 | 984 650 | 57,18 |
| Pašvaldību budžetu transferti | 89 599 | 92 500 | 92 000 | -500 | 1,2 |
| **KOPĀ** | **6 054 146** | **6 647 887** | **7 677 371** | **1 029 484** | **100** |

Pašvaldību proporcija iedzīvotāju ienākuma nodokļa (IIN) sadalē netiek mainīta un tāpat kā 2017. gadā ir – 80% pašvaldību budžetos un 20% valsts budžetā. IIN prognozēto ieņēmumu sadalījums pa ceturkšņiem: 1.ceturksnis - 22%, 2.ceturksnis – 24%, 3.ceturksnis – 26%, 4.ceturksnis – atbilstoši faktiskajai izpildei.

IIN ieņēmumi no Priekules novada pašvaldības 2018.gada pamatbudžeta ieņēmumiem sastāda 30,43%. Saskaņā ar pašreizējo kopējo IIN prognozi valstī un atbilstoši Priekules novadam noteiktajam pašvaldības īpatsvara koeficientam (0,16510796%) kopējā sadales kontā ieskaitītajiem IIN ieņēmumiem, ieņēmumi no IIN 2018. gadam tiek plānoti 2 335 908 EUR.

Nekustamā īpašuma nodokļa (NĪN) ieņēmumi tiek plānoti 488 748 EUR, t.sk., kārtējā gada ieņēmumi 378 848 EUR un NĪN iepriekšējo gadu parādi 109 900 EUR. NĪN ieņēmumu īpatsvars pašvaldības ieņēmumu kopapjomā sastāda 6.37%.

Pamatojoties uz ieņēmumu dinamiku 2017. gadā un prognozēm, 2018. gadā nenodokļu ieņēmumi plānoti 111 923 EUR apjomā jeb 1,46% no kopējiem pamatbudžeta ieņēmumiem.

Ieņēmumi no maksas pakalpojumiem paredzēti 259 127 EUR apmērā. Lielāko ieņēmumu daļu veido dzīvokļu un komunālie maksājumi, vecāku maksas par ēdināšanu izglītības iestādēs. To īpatsvars pašvaldības ieņēmumu kopapjomā ir 3,38%.

Valsts budžeta transferti plānoti 4 389 665 EUR apjomā jeb 57,18% no kopējiem pamatbudžeta ieņēmumiem.

Valsts budžeta transfertu apjoms plānots, ņemot vērā 2018. gada valsts budžetā un normatīvajos aktos pašvaldībai paredzēto finansējumu, kā arī finansējumu par ES fondu apguvi.

Priekules novada pašvaldības ieņēmumu plānā mērķdotācija izglītības funkciju nodrošināšanai plānota 2017. gada astoņiem mēnešiem saskaņā ar likumu „Par valsts budžetu 2017. gadam” un sastāda 1 069 699 EUR, kas salīdzinot ar iepriekšējā gada attiecīgo periodu, ir mazāk nekā 2017.gadā.

Kultūras ministrijas dotācija mūzikas un mākslas skolām būs 110 960 EUR apmērā, nauda šobrīd iedalīta 8 mēnešiem.

Izglītības un zinātnes ministrijas finansējums mācību līdzekļu un literatūras iegādei plānots 12 051 EUR apmērā, t.i., 18,65 EUR uz vienu izglītojamo.

Valsts budžeta dotācijas apmērs 1., 2., 3. un 4. klases skolēnu ēdināšanas nodrošināšanai plānots 50 354 EUR. Valsts budžeta finansējums nodrošina ēdināšanas izdevumu apmaksu 1,42 EUR vērtībā vienam skolēnam dienā. Atkarībā no skolēnu skaita izmaiņām budžeta izpildes gaitā iespējamas izmaiņas finansējuma apjomā.

Mērķdotācija pašvaldību māksliniecisko kolektīvu atlīdzībai plānota 2070 EUR apmērā.

Labklājības ministrijas finansējums asistenta pakalpojumu nodrošināšanai personām, kurām noteikta I un II invaliditātes grupa un personām no 5 līdz 18 gadu vecumam, kurām izsniegts atzinums par īpašas kopšanas nepieciešamību, plānots 26 500 EUR.

Dotācija no pašvaldību finanšu izlīdzināšanas fonda plānota 1 298 481 EUR, tajā skaitā prognoze kārtējam gadam 1 262 775 EUR un 2017. gada nesadalītais atlikums 35 706 EUR.

Finansējums ES fondu līdzfinansētiem projektiem plānots 1 758 430 EUR, pārējais valsts budžeta finansējums noteiktiem mērķiem 89 690 EUR.

Pašvaldību budžetu transferti plānoti 92 000 EUR apjomā (1,2% no kopējiem pamatbudžeta ieņēmumiem). Tie ir ieņēmumi no citām pašvaldībām par izglītības pakalpojumu nodrošināšanu.

1.att. Pamatbudžeta ieņēmumu struktūra.

**Priekules novada pašvaldības 2018.gada pamatbudžeta izdevumu prognoze**

Priekules novada pašvaldības ieņēmumi tiek novirzīti pašvaldības funkciju izpildes nodrošināšanai – izdevumiem no budžeta finansētām institūcijām - pašvaldības izglītības, kultūras un sporta iestādēm, struktūrvienībām, pasākumu finansēšanai, infrastruktūras uzturēšanai, pabalstiem maznodrošinātajiem iedzīvotājiem, projektu finansēšanai un citiem izdevumiem, kas paredzēti 2018.gada budžetā.

Pamatbudžeta izdevumu kopējais apjoms 2018. gadam plānots 8 715 929 EUR apmērā. Budžeta gada laikā izdevumu apjoms, kas tiks finansēts no aizņēmumu līdzekļiem, var pieaugt atkarībā no īstenojamo investīciju projektu apjomiem, kas tiks noteikti iepirkumu rezultātā. Priekules novada pašvaldības domes saistošo noteikumu „Par Priekules novada pašvaldības 2018. gada budžetu” 1.pielikumā ir redzams kopsavilkums par pamatbudžeta izdevumu apjomiem attiecīgajā funkcijā, t.i., nozaru griezumā. Funkciju sadalījums veidots saskaņā ar normatīvajiem aktiem par izdevumu klasifikāciju.

**Pašvaldības 2018.gada pamatbudžeta izdevumi funkcionālajā sadalījumā**

|  |  |  |  |  |  |  |
| --- | --- | --- | --- | --- | --- | --- |
|   | **2016.gada izpilde EUR** | **Īpatsvars % pret kopējiem izdevumiem** | **2017.gada izpilde EUR** | **Īpatsvars % pret kopējiem izdevumiem** | **2018.gada plāns EUR** | **Īpatsvars % pret kopējiem izdevumiem** |
| Vispārējie valdības dienesti | 832226 | 13,21 | 869715 | 12,04 | 894337 | 10,26 |
| Ekonomiskā darbība | 435226 | 6,91 | 389163 | 5,39 | 2172048 | 24,92 |
| Vides aizsardzība | 4029 | 0,06 | 719 | 0,01 | 0 | 0,00 |
| Pašvaldības teritoriju un mājokļu apsaimniekošana | 890638 | 14,14 | 1442221 | 19,96 | 1581289 | 18,14 |
| Veselība | 61907 | 0,98 | 62895 | 0,87 | 73022 | 0,84 |
| Kultūra, sports, reliģija | 565624 | 8,98 | 665849 | 9,22 | 644643 | 7,40 |
| Izglītība | 3169195 | 50,32 | 3416332 | 47,28 | 2894624 | 33,21 |
| Sociālā aizsardzība | 339448 | 5,39 | 378091 | 5,23 | 455966 | 5,23 |
| **Kopā** | **6298293** | **100** | **7 224 985** | **100** | **8715929** | **100** |

Tabulā atspoguļoti pamatbudžeta izdevumi 2016., 2017.gadā un plānotie 2018.gadā, kā arī aprēķināta to struktūra %.

2.att. Pamatbudžeta izdevumu struktūra pēc funkciju iedalījuma

**Vispārējo valdības dienestu darbības nodrošināšanai paredzēti 894 337 EUR jeb 10,26% no kopējiem pamatbudžeta izdevumiem**, tajā skaitā pašvaldības budžeta parāda darījumu nomaksai (aizņēmumu procentu maksājumi un apkalpošanas maksa) 10 900 EUR (0.13% no kopējiem izdevumiem). Pašvaldības vēlēšanu komisijas darbībai plānoti 1241 EUR (0.01% no kopējiem izdevumiem), Pašvaldību savstarpējiem norēķiniem plānoti 57 000 EUR (0.65 kopējiem izdevumiem). Dzimtsarakstu nodaļai plānoti 22 106 EUR (0.25 % no kopējiem izdevumiem). Izpildvaras jeb pašvaldības pārvaldes funkcijas saskaņā ar likumu „Par pašvaldībām” nodrošina Priekules novada pašvaldības dome. Šo funkciju īstenošanu saskaņā ar apstiprināto Priekules novada pašvaldības domes nolikumu nodrošina ievēlētie deputāti, domes vadība, struktūrvienības (Dokumentu pārvaldības, Juridiskā, Finanšu nodaļa), kā arī pagastu pārvalžu administrācijas. Budžeta sadaļā tiek plānoti izdevumi pašvaldības pārvaldes darbības nodrošināšanai 803 090 EUR jeb 9.21 % no kopējiem pamatbudžeta izdevumiem.

**Ekonomiskajai darbībai plānoti 2 172 048 EUR jeb 24,92% no kopējiem pamatbudžeta izdevumiem.**

Nodarbinātības pasākumiem plānoti 44 616 EUR, kas ir 0.51% no kopējiem izdevumiem. Tāpat kā 2017.gadā, arī šogad plānoti līdzekļi bērnu vasaras nodarbinātības programmai 7300 EUR. Būvvaldes uzturēšanai plānoti 34995 EUR, kas ir 0.40% no kopējiem izdevumiem. No pamatbudžeta 35371 EUR plānoti ielu un ceļu uzturēšanai. Tūrismam novadā kopumā paredzēti 25487 EUR, kas ir 0,29 % no kopējiem izdevumiem. Līdzfinansējumam dalībai Reģionālajā Liepājas tūrisma informācijas centrā plānoti 3000 EUR saskaņā ar noslēgto vienošanos. Attīstības plānošanas nodaļas un tai uzdoto uzdevumu izpildei plānoti 174 964 EUR, kas ir 2.01 % no kopējiem izdevumiem, pašvaldības izsludinātajam projektu konkursam 9000 EUR, līdzfinansējumiem biedrību un nodibinājumu projektiem plānoti 2000 EUR. Uzņēmējdarbības atbalstam paredzēti 3000 EUR, Uzņēmēju gada balvai 1000 EUR, novada tūrisma suvenīru ideju un metu konkursam 1000 EUR. 34067 EUR plānoti SAM programmas projekta “Celies, velies, ripo droši” aktivitātēm. LAD ceļu projekta īstenošanai darbiem plānoti 1 777 778 EUR. Videokameru projektam paredzēti 44 770 EUR. 2018. gada investīciju plānā paredzētiem darbiem plānotais finansējums budžeta izpildes gaitā atbilstoši iepirkuma rezultātiem tiks pārdalīts starp pašvaldības iestādēm un izlietojuma mērķiem.

**Pašvaldības teritoriju un mājokļu apsaimniekošanai plānoti 1 581 282 EUR jeb 18,14% no kopējiem pamatbudžeta izdevumiem.** Līdzekļus paredzēts izlietot pagastu un pilsētas komunālo saimniecību uzturēšanai 820 124 EUR, ielu apgaismošanai 74 637 EUR, ūdenssaimniecības uzturēšanai 223 862 EUR (t.sk. deleģēšanas līgums ar SIA “Priekules nami” par darbiem Virgas ūdenssaimniecībai 16398 EUR), pašvaldību dzīvojamā fonda uzturēšanai un remontiem 123 255 EUR.

Mājokļu apsaimniekošanā lielākie izdevumi plānoti Bunkas pagastā, kur 55 700 EUR plānoti jumta remontam daudzdzīvokļu mājai “Lāčplēši”, Gramzdas pagastā 8 000 EUR plānoti jumtu labošanai un pagrabu durvju nomaiņai Miera ielā 2, 4, 5 un 7. Virgas pagastā mājokļu sakārtošanai plānoti 7 473 EUR.

Bunkas pagastā 160 000 EUR plānots ieguldīt kanalizācijas sakārtošanai Krotes ciemā un 3 000 EUR tehniskā projekta izstrādei Tadaiķu ciema kanalizācijai. Malkas šķūņa būvniecībai pie Bunkas kultūras nama plānoti 17 815 EUR. Gramzdas pagastā 5 000 EUR plānoti teritorijas sakārtošanas darbiem Dāmā un Aizvīķos, 2 000 EUR celiņa sakārtošanai uz bērnu rotaļlaukumu, 10000 EUR bērnu rotaļlaukuma aprīkošanai ar iekārtām.

Kalētu pagastā tiks īstenots Latvijas-Lietuvas pārrobežu projekts “Kalētu stadions”, kura būvniecībai plānots 315 881 EUR, piesaistot projekta finansējumu un ņemot aizņēmumu Valsts kasē. Projekta ietvaros plānoti arī izdevumi 23 530 EUR dažādu pārrobežu aktivitāšu organizēšanai.

Virgas pagastā ielu apgaismojuma projekta izstrādei plānoti 4 477 EUR.

Priekules pilsētā, piesaistot kredītlīdzekļus 126 000 EUR, tiks labiekārtota teritorija Aizputes ielā 5, 8. Ielu apgaismojuma izbūve Aizputes ielā 24 200 EUR arī plānota no kredīta līdzekļiem. Trotuāra izbūvei Liepājas ielā ieplānoti 10 000 EUR. Plānots uzstādīt videokameras pie Priekules MMS, Priekules kultūras nama un antenas pie ūdenstorņa (3000 EUR), bērnu rotaļlaukuma iekārtām un mājiņas remontam Mazgramzdā un Kalneniekos paredzēti 1000 EUR, Brāļu kapu bruģīša remontam ieplānoti 1000 EUR.

 Deleģēšanas līgums ar SIA “Priekules nami ” 147 133 EUR par pilsētas teritorijas uzturēšanu, Bunkas pagastā plānoti 136 987 EUR, Gramzdas pagastā 84 673 EUR, Kalētos 63 543 EUR, Virgā 94 525 EUR.

Plānoti kapsētu uzturēšanas un sakārtošanas un labiekārtošanas darbi – zvanu torņa atjaunošana Bunkas Pētera kapos (1380EUR), Kapličas priekštelpas un zvanu torņa atjaunošana Kalētu kapos (1483EUR).

**Veselības budžeta izdevumi plānoti 73 022 EUR, jeb 0,84% no kopējiem izdevumiem.** Šajā sadaļā plānoti izdevumi feldšeru punktu uzturēšanai, feldšeru atlīdzībai Bunkas, Gramzdas, Aizvīķu, Kalētu pagastos un Virgas veselības centra un medicīnas māsas uzturēšanai. Daļu no paredzētā finansējuma saņemam no Nacionālā veselības dienesta.

**Kultūrai, atpūtai un sportam plānoti 644 643 EUR jeb 7,4% no kopējiem pamatbudžeta izdevumiem.** Sportam novadā plānoti 167 988 EUR, kas ir 1,93% no kopējiem izdevumiem. Dalībai sacensībās un sacensību organizēšanas izdevumiem plānoti 6 400 EUR, sporta inventāram plānoti 5000 EUR, radiomikrofonu iegādei – 1500EUR.

Novada bibliotēku izdevumiem paredzēti 147 236 EUR jeb 1,69% no kopējiem izdevumiem. Preses izdevumu abonēšanai plānoti 4 965 EUR, grāmatu fondam 14 014 EUR, inventāram un aprīkojumam 5 579 EUR.

Kultūras namu, tautas namu, tradīciju namu uzturēšanai un kultūras pasākumu organizēšanai plānoti 361 239 EUR, kas ir 3,63% no kopējiem izdevumiem. Kultūras pasākumu organizēšanas izdevumi plānoti ap 82 490 EUR. Inventāra un aprīkojuma iegādei paredzēti 14 721 EUR. Plānota karogu izgatavošana Dziesmu svētkiem VPDK Duvzare, sieviešu korim un folkloras kopai Traistēni, ka arī tautas tērpu elementu papildinājums. Iestāžu remontiem paredzēti 13 510 EUR.

Senlietu krātuvju uzturēšanai plānoti 13 180 EUR kas ir 0.15% no kopējiem izdevumiem.

Novada pašvaldībā ir apstiprināts kultūras pasākumu plāns 2018.gadam.

**Izglītības nozarei plānotais izdevumu apjoms ir 2 894 624 EUR** jeb **33,21% no pamatbudžeta kopējiem izdevumiem.** Mērķdotācija pedagoģisko darbinieku atalgojumam tiek plānota astoņiem mēnešiem, arī MMS. Purmsātu speciālās skolas izdevumi no mērķdotācijas arī plānoti 8 mēnešiem.

No pašvaldības budžeta izglītībai novirzīti 1 514 377 EUR. Pedagogu atlīdzībai no pašvaldības plānoti 202 955 EUR, tanī skaitā 20 000 EUR atlaišanas pabalstiem Gramzdas skolas darbiniekiem. No Izglītības ministrijas dotācijas plānoti izdevumi 1 213 240 EUR, Kultūras ministrijas mērķdotācijas 126 1047 EUR, projektu līdzekļiem 40900EUR.

2018.gada budžetā pašvaldības izglītības iestādēs plānoti lielāki un mazāki remontdarbi. PII “Dzirnaviņas” telpu remonts virtuvē plānots 4000 EUR apmērā, žoga trešās daļas remonts 7700 EUR apmērā. Priekules vidusskolā telpu remontam plānoti 12000 EUR, balkona trepju remonts 62329 EUR tiks veikts, piesaistot kredīta līdzekļus. Krotes pamatskolā divu klašu un pirmā stāva gaiteņa remontam ieplānoti 27000 EUR, Gramzdas pamatskolas ēkai lietus ūdens novadīšanai plānoti 4000 EUR, Kalētu pamatskolā Mazās skolas sētas fasādes daļas remontam paredzēti 10545 EUR. Virgas pamatskolas jumta austrumu un rietumu daļas remontam un austrumu daļas pamatu nostiprināšanai plānots piesaistīt kredītu līdzekļus 70 039 EUR apmērā.

No kopējiem izglītības izdevumiem mācību līdzekļu un materiālu iegādei plānoti 35528 EUR, no valsts budžeta plānoti 12 51 EUR, bet no pašvaldības budžeta 23477 EUR. Ēdināšanas atbalstam daudzbērnu un aizbildņu ģimenēm – 15550 EUR, stipendijām vidusskolā 2650 EUR. Sporta skolas izdevumi ir 6238 EUR, Izglītības vadības nodrošināšanai 32 141 EUR. Skolēnu pārvadājumu nodrošināšanai paredzēti 150 287 EUR.

**Sociālajai aizsardzībai paredzēti izdevumi 455 966 EUR jeb 5.23% no kopējiem pamatbudžeta izdevumiem.** Bāriņtiesas darbības nodrošināšanai plānoti 66 473 EUR, kas ir 0.76% no kopējiem izdevumiem. Sociālā dienesta izdevumi plānoti 340 501 EUR, kas ir 3.91% no kopējiem izdevumiem. Lielāko izdevumu daļu sastāda dažāda veida sociālie pabalsti. 2017.gada budžetā plānoti pabalsti 198 899 EUR apmērā.

Sociālā atbalsta centra izdevumiem Priekulē plānoti 41664 EUR, Kalētos 7328 EUR.

Pašvaldības izdevumi iedalās arī pēc ekonomiskās klasifikācijas. Attēlā parādīts procentuālais sadalījums pēc ekonomiskajām kategorijām.

3.att. Pamatbudžeta izdevumu struktūra pēc ekonomiskajām kategorijām

No kopējiem pamatbudžeta izdevumiem 43 % tiek tērēti atlīdzībai. Šie procenti rēķināti, ņemot vērā MD izglītībai. Bez mērķdotācijām pašvaldībai atlīdzībai tiek tērēti 42,87% no kopējiem izdevumiem bez MD. 19% no izdevumiem plānoti precēm un pakalpojumiem, 32% plānoti pamatkapitāla palielināšanai. Pārējiem izdevumiem plānotais ir līdz 6%.

**Finansēšana.**

Pamatbudžeta izdevumu deficīts tiek segts no iepriekšējā gada līdzekļu atlikuma pašvaldības pamatbudžeta kontos un kasēs 512 873 EUR un aizņēmumiem 525 685 EUR. 2018.gadā par iepriekšējos gados saņemtajiem aizņēmumiem jāatmaksā 325 112 EUR, bet dažādu projektu realizēšanai plānots ņemt aizņēmumus 850 797 EUR apjomā.

Priekules novada pašvaldības saistību apmērs līdz 2024.gadam atspoguļots Saistošo noteikumu 5.pielikumā. Saistību apmēra aprēķinā ietverti 2018.gadā plānotie kredīti. Saistību apmērs 2018.gadā sastāda 5,61% no pamatbudžeta ieņēmumiem bez MD noteiktiem mērķiem.

**Priekules novada pašvaldības aizņēmumi 2018.gada budžetā**

|  |  |  |
| --- | --- | --- |
| **Rādītāju nosaukumi** | **Apstiprināts 2018. gadam** | **Aizņēmuma mērķis** |
|  | **EUR** |  |
| **Saņemto ilgtermiņa aizņēmumu atmaksa** | **325112** |  |
| **Plānotie aizņēmumi** | **850797** |  |
|  04.5101 LAD ceļu projekts | 177778 | LAD ceļu projekts |
|  04.7401-4 Videokameru projekts LAT-LIT | 44770 | Videokameru projekts LAT-LIT |
|  06.3002 Bunkas pagasta ūdenssaimniecība | 150000 | Kanalizācijas projekta TP un būvniecība Bunkas pagasta Krotes ciemā |
|  06.4005 Priekules ielu apgaismojums | 24000 | Priekules pilsētas Aizputes ielas apgaismojums |
|  06.6004-1 Kalētu pagasta komunālā saimniecība - projekts Kalētu stadions LAT-LIT | 195881 | Projekts Kalētu stadions LAT-LIT |
|  06.6005 Priekules komunālā saimniecība | 126000 | Aizputes ielas 5, 8 teritorijas labiekārtošana Priekulē |
|  09.2101 Priekules vidusskola PF | 62329 | Priekules vidusskolas balkona trepju remonts |
|  09.2106 Virgas pamatskola PF | 70039 | Virgas pamatskolas jumta austrumu un rietumu daļas, skolas austrumu daļas nostiprināšana |

**Speciālais budžets**

Priekules novada speciālā budžeta ieņēmumus veido ieņēmumi no dabas resursu nodokļa un mērķdotācija pašvaldības autoceļu ( ielu) uzturēšanai. 2018.gada budžetā dabas resursu nodoklis plānots saņemt 45 000 EUR, MD autoceļiem 253 616 EUR, kas ir par 7162 EUR vairāk nekā 2017. gadā. MD ieņēmumi pēc pašvaldības apstiprinātas kārtības tiek sadalīti pagastu un pilsētas autoceļu uzturēšanai. Dabas resursu ieņēmumi netiek dalīti, tos novirza šiem mērķiem paredzētiem izdevumiem.

Mērķdotācijas sadalījums ir saistošo noteikumu 6.pielikums.

|  |
| --- |
| **Mērķdotācija pašvaldības autoceļu (ielu) uzturēšanai 2018.gadā**  |
|  |  |  |  |  |
| **Administratīvā teroitorija** | **2018.gada mērķdotācijas sadlījums EUR** | **Mēnesī** | **Mērķdotācijas atlikums uz 31.12.2017.** | **Mērķdotācija kopā 2018.gadam EUR** |
| Priekules pilsēta | 72884 | 6074 | -1466 | 71418 |
| Bunkas pagasts | 41071 | 3423 | -1598 | 39473 |
| Gramzdas pagasts | 34512 | 2876 | 6936 | 41448 |
| Kalētu pagasts | 23414 | 1951 | 28714 | 52128 |
| Priekules pagasts | 45679 | 3807 | 16965 | 62644 |
| Virgas pagasts | 36056 | 3005 | 8192 | 44248 |
| **KOPĀ** | **253616** | **21135** | **57743** | **311359** |

Speciālā budžeta izdevumi 2018. gadam no Dabas resursu nodokļa plānoti 182 534 EUR. Izdevumos plānots arī 2017.gada līdzekļu atlikums. 2018.gadā tiks turpināts Dabas parka izveides projekts Gramzdas pagastā (18 713 EUR), izveidots Informācijas centrs Kalētu Priedienā (6 500 EUR), izstrādāti apsaimniekošanas plāni Krotes parkam (3000 EUR) un meža parkam “Kalētu Priediens” (9600 EUR). Neparedzētiem gadījumiem plānotie līdzekļi 144721 EUR.

No mērķdotācijas pašvaldības autoceļu un ielu uzturēšanai plānoti 311 359 EUR. 2018.gada izdevumos iekļauts 2017.gada līdzekļu atlikums 57 743 EUR. Bez ikdienas ceļu uzturēšanas 2018.gadā plānots izveidot ātrumvalni pie Krotes skolas (2500 EUR), papildināt ielu apgaismojumu ar 5 balstiem Bunkas pagastā (3500 EUR), veikt tilta margu remontu Priekules pagastā (4000 EUR), izbūvēt ielu apgaismojuma 1. kārtu Virgas pagasta Paplakas ciemā (25714 EUR), noasfaltēt Dārza ielas sākuma posmu 160 m2 Purmsātos (2434 EUR), uzstādīt jaunas ceļa zīmes Bunkas pagastā un Priekulē. Domes sēdē tiks apstiprināta arī Priekules novada pašvaldības autoceļu fonda izlietošanas vidējā termiņa programma 2018.-2020.gadam.

**Ziedojumu un dāvinājumu budžets**

Šī budžeta ieņēmumus veido pašvaldības saņemtie ziedojumi un dāvinājumi. 2018.gadā ieņēmumi nav plānoti. Izdevumos plānoti 2 197 EUR, izlietojot no 2017.gada neizlietoto līdzekļu atlikumu 2 197 EUR.

|  |
| --- |
| **Priekules novada pašvaldības 2018. gadam plānotie ziedojumi un dāvinājumi** |
|  |  |
|  |  |
| **Rādītāju nosaukumi** | **Apstiprināts 2018. gadam** |
| **EUR** |
| **II IZDEVUMI - kopā** | **2197,00** |
|  01.1103-6 Gramzdas pagasta pārvaldes administrācija - Dāvin. | 1584,00 |
|  09.2101-6 Priekules vidusskola DĀVIN | 418,00 |
|  09.2103-6 Gramzdas pamatskola DĀVIN | 91,00 |
|  09.2107-6 Purmsātu speciālā internātpamatskola DĀVIN | 104,00 |
| **IV FINANSĒŠANA - kopā** | **2197,00** |
|  01.1103-6 Gramzdas pagasta pārvaldes administrācija - Dāvin. | 1639,00 |
|  08.2301-6 Kultūras nams Priekule DĀVIN | -1,00 |
|  09.2101-6 Priekules vidusskola DĀVIN | 418,00 |
|  09.2103-6 Gramzdas pamatskola DĀVIN | 91,00 |
|  09.2104-6 Kalētu pamatskola DĀVIN | -54,00 |
|  09.2107-6 Purmsātu speciālā internātpamatskola DĀVIN | 104,00 |

Pašvaldības domes priekšsēdētāja Vija Jablonska